Φοροδιαφυγή μέσω χρήσης εικονικών και πλαστών φορολογικών στοιχείων
Creators: name: Ρακοβίτη, Μαρία – Ζωή Στέφανου
Publisher: name: Aristotle University of Thessaloniki
Year: 2024
Subjects: Φοροδιαφυγή
Εικονικά και πλαστά
Φορολογικά στοιχεία
Tax evasion
Fictitious and false
Tax information

description: Η παρούσα διπλωματική εργασία έχει ως αντικείμενο το αδίκημα της φοροδιαφυγής μέσω της χρήσης εικονικών και πλαστών φορολογικών στοιχείων, όπως αυτό τυποποιείται στο 66 παρ. 5 ΚΦΔ. Η εργασία διαρθρώνεται σε 4 κεφάλαια. Aναλύονται η έννοια των φορολογικών στοιχείων, η σημασία τους στο πλαίσιο του σύγχρονου φορολογικού δικαίου καθώς και η διάκριση μεταξύ των διαφόρων μορφών παραβατικότητας σε σχέση με αυτά, με έμφαση στη διάκριση μεταξύ εικονικών, νοθευμένων και πλαστών φορολογικών στοιχείων καθώς και στην παραπέρα διάκριση μεταξύ των διαφόρων μορφών εικονικότητας. Επίσης γίνεται αναφορά στους διάφορους τρόπους εντοπισμού των εικονικών φορολογικών στοιχείων κατά τη διαδικασία του φορολογικού ελέγχου. Ακολούθως, παρουσιάζονται διεξοδικά οι ρυθμίσεις του άρθρου 66 παρ. 5 ΚΦΔ, ζητήματα που αφορούν την ερμηνεία των επιμέρους στοιχείων της βασικής μορφής του αδικήματος και των παραλλαγών του, καθώς και ζητήματα που άπτονται της θεμελίωσης αυτουργικής ή συναυτουργικής ή συμμετοχικής ευθύνης, ιδίως όταν η έκδοση ή αποδοχή των πλαστών ή εικονικών φορολογικών στοιχείων γίνεται από νομικά πρόσωπα ή όταν υφίστανται υποκρυπτόμενα πρόσωπα. Περαιτέρω παρουσιάζονται τα ζητήματα που αφορούν τη συρροή των αδικημάτων του άρθρου 66 παρ. 5 ΚΦΔ με τα υπόλοιπα αδικήματα των άρθρων 66 παρ. 1-4 ΚΦΔ, με τα κοινά αδικήματα του Ποινικού Κώδικα, με το αδίκημα της μη καταβολής χρεών στο Δημόσιο καθώς και με το αδίκημα της νομιμοποίησης εσόδων από παράνομες δραστηριότητες. Στη συνέχεια, αναλύονται τα ζητήματα που αφορούν την ποινική δίωξη και την παραγραφή του αδικήματος του άρθρου 66 παρ. 5 ΚΦΔ. Εξετάζεται ακόμη η σχέση της ποινικής με την διοικητική διαδικασία, η τυχόν δέσμευση των ποινικών από τα διοικητικά δικαστήρια, θέματα που άπτονται της εφαρμογής της αρχής ne bis in idem, καθώς και ζητήματα που αφορούν την επίδραση των διαφόρων θεσμών αποκαταστατικής δικαιοσύνης στην ποινική ευθύνη για το αδίκημα του άρθρου 66 παρ. 5 ΚΦΔ. Τέλος, παρατίθενται τα κυριότερα συμπεράσματα, προερχόμενα εκ της ανάλυσης του αδικήματος.
description: The subject of this thesis is the crime of tax evasion through the use of fictitious and false tax data, as standardized in 66 par. 5 of the Tax Code. The work is structured in 4 chapters. The concept of tax data is analyzed, their importance in the context of modern tax law as well as the distinction between the various forms of delinquency in relation to them, with an emphasis on the distinction between fictitious, falsified and forged tax data as well as the further distinction between the various forms of virtuality. Reference is also made to the various ways of locating virtual tax data during the tax audit process. Next, the provisions of article 66 par. 5 of the Tax Code are presented in detail, issues concerning the interpretation of the individual elements of the basic form of the offense and its variations, as well as issues related to the establishment of authorial or co-authorial or participatory liability, especially when the issuance or acceptance of fake or fictitious tax data by legal entities or when there are hidden entities. Furthermore, the issues concerning the convergence of the offenses of article 66 par. 5 of the Tax Code with the other offenses of articles 66 paragraphs 1-4 of the Tax Code, with the common offenses of the Criminal Code, with the offense of non-payment of debts to the State as well as with the offense of money laundering. Then, the issues related to the criminal prosecution and the statute of limitations of the offense of article 66 par. 5 of the Tax Code are analyzed. The relationship between criminal and administrative proceedings, the possible binding of criminal cases by administrative courts, issues related to the application of the ne bis in idem principle, as well as issues concerning the effect of the various institutions of restorative justice on criminal responsibility for the offense of article 66 par. 5 of the Tax Code. Finally, the main conclusions derived from the analysis of the offense are listed.
description: Επισπεύδον Τμήμα: Τμήμα Νομικής ΑΠΘ, Συμμετέχει: το Τμήμα Νομικής ΔΠΘ